استرالیا تاریخینین ایلک آبورجین یوکسک محکمه‌ یارغیجی، وظیفه‌یه باشلادی.
استرالیا یایین قوروموندا (ای‌بی‌سی) یئر آلان خبره گؤره، کوئینزلند ایالتینین بریزبن یوکسک محکمه‌سینده، آبورجین یارغیج لینکولن کروولی اوچون آندایچمه تؤره‌نی تشکیل ائدیلدی.
خالق و حقوقچولاردان اولوشان ان آز ۵۰۰ نفرین قاتیلدیغی مراسیمده دانیشان کروولی، بو مقاما ایلک دفعه یئرلینین تعیین اولونماسینین چوخ اوزون زامان آلدیغینی بیلدیریدی.
سون درجه غرورلو اولدوغونو قید ائد‌ن کروولی،
"بو، اؤلکه‌نین یئرلی خالقی اوچون ده اؤنملی و تاریخی حادثه‌دیر" دئدی.
بیر یئرلینین یوکسک محکمه‌ یارغیجلیغینا آتانما‌سینین بیر چوخ جهتدن دیقت چکیجی اولدوغونو قید ائد‌ن کروولی، بو وظیفه‌یه تعیین اولونان ایلک آبورجین اولماسینین اؤزو اوچون ده اؤنملی اولدوغونو بیلدیردی.
یئرلی "وارامونگا" خالقینین عضوو اولان لینکولن کروولی، ۱۹۹۶دا جیمز کوک اونیوئرسیته‌سی حقوق فاکولته‌سینی بیتیرمیشدی.
